PATVIRTINTA

Klaipėdos lopšelio-darželio ,,Eglutė“

direktoriaus 2017-10-31

įsakymu Nr. V- 41

**SMURTO IR PATYČIŲ PREVENCIJOS IR INTERVENCIJOS KLAIPĖDOS**

**LOPŠELYJE-DARŽELYJE „EGLUTĖ“ TVARKOS APRAŠAS**

**I SKYRIUS**

**BENDROSIOS NUOSTATOS**

1. Klaipėdos lopšelio-darželio ,,Eglutė“ (toliau – Lopšelis-darželis) smurto prevencijos ir intervencijos vykdymo Lopšelyje-darželyje tvarkos aprašas (toliau–Tvarkos aprašas) parengtasvadovaujantis smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl smurto prevencijos įgyvendinimo mokyklose rekomendacijų patvirtinimo“.

2. ŠisTvarkos aprašas nustato Lopšelio-darželio direktoriaus, mokytojų, kitų įstaigos darbuotojų, vaiko gerovės komisijos (toliau – VKG), ugdytinių, jų tėvų (globėjų, rūpintojų) veiklą, sukuriant sveiką, saugią, užkertančią kelią bet kokioms smurto apraiškoms ir žalingiems įpročiams aplinką lopšelyje-darželyje.

3. Lopšelio-darželio bendruomenė, vykdydama smurto ir patyčių prevenciją įstaigoje, vadovaujasi LR Švietimo įstatymo 56 straipsnio 17 punktu, LR Vaiko teisių pagrindų įstatymu (1996 m. kovo 14 d. Nr. I-1234), Lopšelio-darželio nuostatais, Vidaus ir Darbo tvarkos taisyklėmis, Mokymo sutartimi, Mokytojų ir kitų darbuotojų pareigybių aprašymais, šiuo Tvarkos aprašu ir kitais teisės aktais, reglamentuojančiais smurto ir patyčių prevenciją.

4. Tvarkos aprašo tikslas - ugdyti pozityvų ugdytinių elgesį Lopšelyje-darželyje, sukurti draugišką ir saugią aplinką, nustatyti, kokie turi būti daromi veiksmai įstaigos, šeimos lygmeniu, siekiant užkirsti kelią smurtui ir patyčioms.

5.Tvarkos aprašas remiasi šiais principais:

5.1. į patyčias būtina reaguoti nepriklausomai nuo jų turinio (dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;

5.2. kiekvienas Lopšelio-darželio administracijos atstovas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie patyčias, turi reaguoti ir stabdyti;

5.3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų bei nepriklausomai nuo besityčiojančiųjų ar patiriančių patyčias amžiaus ir pareigų.

6. Tvarkos apraše vartojamos sąvokos:

6.1.Patyčios– tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui.

6.1.1. emocinis smurtas ir žodinės patyčios:nuolatinis emocinis vaiko traumavimas: rėkimas, gąsdinimas, draudimas kalbėti ar išsakyti nuomonę, rodymas, kad vaikas niekam tikęs, pravardžiavimas, grasinimas, ujimas, užgauliojimas, erzinimas, žeminimas ir kt.;

6.1.2. fizinis smurtas ir patyčios: smurtas, sukeliantis skausmą/fizinę žalą vaikui, įskaitant fizines bausmes.mušimas, spardymas, spaudimas, dusinimas ir kt.;

6.1.3. nepriežiūra (apleistumas) – nuolatinis negebėjimas užtikrinti vaiko pagrindinių fizinių/emocinių poreikių patenkinimo ir galintis padaryti žalą vaikom sveikatai ar raidai.

6.2. Smurto ar patyčių prevencija – veikla, skirta patyčių rizikai mažinti, imantis Lopšelio-darželio bendruomenės narių švietimo, informavimo ir kitų priemonių.

6.3. Smurto ar patyčių intervencija– visuma priemonių, taikomų smurto ar patyčių atveju, visiems patyčių dalyviams (patiriantiems, besityčiojantiems, stebėtojams), esant poreikiui įtraukiant tėvus (globėjus, rūpintojus).

6.4. Smurto ar patyčių prevencijos ir intervencijos stebėsena– patyčių situacijos įstaigoje stebėjimas, renkant, analizuojant faktus ir informaciją, geresniam šio reiškinio pažinimui bei valdymui, reiškinio tolimesnės raidos ir galimo poveikio prognozavimas.

**II SKYRIUS**

**SMURTO, PATYČIŲ STEBĖSENA IR PREVENCIJA**

7. Lopšelio-darželio vadovas yra atsakingas už šio Tvarkos aprašo parengimą, tvirtinimą, už stebėsenos rezultatais paremtą smurto ir patyčių prevencijos priemonių plano parengimą, vykdymą ir pristatymą Lopšelio-darželio bendruomenei.

8. Smurto ir patyčių prevencijos ir intervencijos vykdymo tvarkos aprašo įgyvendinimą koordinuoja įstaigos VKG, kuri kasmet:

8.1. atlieka Lopšelyje-darželyje fiksuotų pranešimų apie smurtą ir patyčias analizę;

8.2. remdamasi apklausos ir pranešimų apie smurtą ir patyčias analizės duomenimis, rengia patyčių prevencijos ir intervencijos priemonių planą;

8.3. aptaria turimą informaciją, svarsto prevencijos ir intervencijos priemonių taikymo plano turinį Vaiko gerovės komisijos posėdyje;

8.4. teikia siūlymus įstaigos vadovui dėl smurto ir patyčių prevencijos ir intervencijos priemonių įgyvendinimo Lopšelyje-darželyje;

8.5. atlieka kitus Lopšelio-darželio patyčių prevencijos ir intervencijos vykdymo Tvarkos apraše numatytus veiksmus.

9. Grupių pedagogaianalizuoja ir apibendrina turimus pranešimus apie patyčias, informuoja VKG pirmininką apie prevencijos, intervencijos taikomų priemonių rezultatus įstaigoje, teikia kitą svarbią informaciją, susijusią su smurtu ir patyčiomis.

**III SKYRIUS**

**VEIKSMAI, PASTEBĖJUS SMURTĄ AR PATYČIAS DARŽELYJE**

10. Pastebėjus smurto ar patyčių prieš vaiką požymius atliekami tokie veiksmai:

10.1. darbuotojas apie smurtą ar patyčias artimoje aplinkoje nedelsdamas praneša vadovui arba VKG;

10.2. įstaigos vadovas ar VKG apie įvykį iš karto praneša savivaldybės administracijos vaiko teisių apsaugos skyriui arba policijai;

10.3. nesant galimybės pranešti įstaigos vadovui arba VKG apie smurtą ar patyčias prieš vaiką, darbuotojas pats praneša tiesiogiaisavivaldybės administracijos vaiko teisių apsaugos skyriui arba policijai;

10.4. vadovas ar VKG gali inicijuoti pokalbį su vaiku, galimai patyrusiu smurtą ar patyčias artimoje aplinkoje;

11. Jei smurtu ar patyčiomis prieš vaiką kaltinami įstaigos darbuotojai:

11.1. apie įvykį nedelsiant informuojamas vadovas arba jo pavaduotojai;

11.2. vadovas ar pavaduotojai informuoja savivaldybės administracijos vaiko teisių apsaugos skyrių arba policiją bei steigėją;

11.3. vadovas ar pavaduotojai raštu fiksuoja smurto požymius ir perduoda informaciją;

11.4. jei savivaldybės administracijos vaiko teisių apsaugos skyrius arba policija leidžia ir yra liudininkų – vadovas ar pavaduotojai paprašo jų išsamiai apibūdinti įvykį;

11.5. jei nukentėjusiems reikalinga pagalba, kreipiamasi į pagalbą galinčias suteiktiinstitucijas.

12.Grupės pedagogas, gavęs informaciją apie įtariamas ir/ar įvykusias patyčias, smurtą:

12.1. išsiaiškina situaciją, nustato, ar tai patyčių/smurto atvejis;

12.2. pasitvirtinus patyčių atvejui, praneša vadovui ir Vaiko gerovės komisijai;

12.3. toliau stebi situaciją, bendradarbiauja su VKG komisijair informuoja apie pokyčius.

13. Gavus informaciją apie patyčias/smurtą,VKG pirmininkas įvykį registruoja patyčių registracijos žurnale (žurnalas laikomas VKG pirmininko kabinete).

14. Lopšelio-darželio bendruomenės nario, įtarusio patyčias ar liudijusio patyčių atvejį, gavusio apie jas pranešimą, veiksmai:

14.1. informuoti Įstaigos direktorių arba direktoriaus pavaduotoją ugdymui.

15. Įstaigos direktorius, sužinojęs apie darželio darbuotojo patiriamas patyčias arba darželio darbuotojo tyčiojimąsi, privalo nedelsiant imtis priemonių.

**IV SKYRIUS**

**BAIGIAMOSIOS NUOSTATOS**

16. Su Lopšelio-darželio nustatyta smurto ir patyčių prevencijos ir intervencijos tvarka pasirašytinai supažindinami visi ikimokyklinės įstaigos bendruomenės nariai.

17. Įstaiga, vykdydama veiklas, orientuotas į smurto ir patyčių prevenciją, bendradarbiauja su ugdytinių tėvais, vietos bendruomene, savivaldybėse esančiomis įstaigomis ir organizacijomis, kitais suinteresuotais asmenimis.

18. Tėvai su šiuo Tvarkos aprašu supažindinami tėvų susirinkimų metu arba gali susipažinti internetinėje svetainėjewww.eglute.darz.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_